**JELGAVAS PILSĒTAS PAŠVALDĪBAS 2020.GADA 26.MARTA**

**SAISTOŠO NOTEIKUMU NR.20-13**

**“GROZĪJUMI JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠAJOS NOTEIKUMOS NR.15-19 “SOCIĀLĀS PALĪDZĪBAS PABALSTU UN SOCIĀLO GARANTIJU PIEŠĶIRŠANAS NOTEIKUMI””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi (turpmāk – noteikumi) tiek izdoti saskaņā ar Sociālo pakalpojumu un sociālās palīdzības likuma Pārejas noteikumu 37.punktā noteikto, ka laikā, kamēr visā valstī ir izsludināta ārkārtējā situācija sakarā ar Covid-19 izplatību (Ministru kabineta 2020. gada 12. marta rīkojuma Nr.103 “Par ārkārtējās situācijas izsludināšanu” 1.punkts) un vienu kalendāra mēnesi pēc ārkārtējās situācijas beigām, pašvaldība piešķir ģimenei (personai), kura ārkārtējās situācijas dēļ nespēj nodrošināt savas pamatvajadzības, pabalstu krīzes situācijā.Ģimenei (personai), kura ārkārtējās situācijas dēļ nespēj nodrošināt savas pamatvajadzības, laikā, kamēr visā valstī ir izsludināta ārkārtējā situācija sakarā ar Covid-19 izplatību un vienu kalendāra mēnesi pēc ārkārtējās situācijas beigām, piešķir pabalstu krīzes situācijā 80,00 *euro* katram ģimenes loceklim. Lai saņemtu minēto pabalstu, persona iesniedz Jelgavas pilsētas pašvaldības iestādei “Jelgavas sociālo lietu pārvalde” (turpmāk – JSLP) argumentētu iesniegumu un, ja iespējams, dokumentus, kuri apliecina krīzes situācijas faktu. JSLP pēc iesnieguma un apliecinošo dokumentu saņemšanas veic ģimenes (personas) sociālās situācijas novērtēšanu un pieņem lēmumu par minētā pabalsta piešķiršanu/atteikšanu. Pabalstu krīzes situācijā pārskaita pabalsta pieprasītāja iesniegumā norādītajā kredītiestādes kontā. |
| 2.Projekta nepieciešamības pamatojums | Noteikumi ir nepieciešami, lai uzlabotu sociālo situāciju krīzes situācijā nonākušām ģimenēm (personām), sakarā ar ārkārtējo situāciju valstī. Pabalsts krīzes situācijā ārkārtējās situācijas laikā ir viens no atbalsta veidiem Jelgavas pilsētas pašvaldības iedzīvotājiem, kas ļaus nodrošināt pamatvajadzības minētājā periodā. |
| 3.Informācija par plānoto projekta ietekmi uz pašvaldības budžetu | Noteikumu realizēšanai tiek plānoti naudas līdzekļi JSLP 2020.gada budžetā. Tiek prognozēts, ka papildus ir nepieciešami naudas līdzekļi 36 000,00 *euro*  (40,00 *euro* (50% no pabalsta krīzes situācijā mēnesī) x 300 personas x 3 mēneši ārkārtējās situācijas laikā).  |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē. |
| 5.Informācija par plānoto projekta ietekmi uz administratīvajām procedūrām | Noteikumu izpildi nodrošinās JSLP. |
| 6.Informācija par konsultācijām ar privātpersonām | Nav. |

Jelgavas pilsētas domes priekšsēdētājs A. Rāviņš